**Casa la țară e pustie**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Totul s-a schimbat, nimic nu e ca atunci,

Când aveam iarbă verde-n lunci,

Mai e câte-un nuc ce-n curte străjuiește

Și de departe il văd cum mă privește.

Acum casa la țară e pustie și iarba uscată,

Acolo e și cărarea ce-a rămas uitată,

Iar jos e salcia aproape de izvor,

Dar stă aplecată și plânge al nostru dor.

Curge ușor pârâul, apa-i puțină-n curs,

Un pic de iarbă este, dar copacii s-au dus,

Aici la izvor e miros de primăvară

Ș-aș vrea din nou să fie ca odinioară.

Ograda țărănească e tristă și mâhnită,

În casă e sobru și veranda prăfuită,

Prispa dărâmată plânge amintiri șuvoi,

Că bunicii de mult au plecat de la noi.

Fotografia din cui e îngerul meu,

Mă uit la ea, știu că mă va păzi mereu,

Am să vin mai des pe acest pământ,

Nimic nu voi uita, le voi purta în gând.